Skyhaven



Átírás alatt!!!

A száműzetés
Több emberöltővel ezelőtt a mágusok hatalmát nem övezte töretlen megbecsülés. Az emberek félték és megvetették a mágikus hatalommal megáldottakat, így ez inkább átokká változott számukra. A megtört mágusok magányos vándorokká váltak és céltalanul rótták a világot. Az életben maradásukért cserébe kénytelenek voltak az önbecsülésük háttérbe szorítására, és alantas munkát kellett vállalniuk. Ételért és szállásért cserébe varázsoltak megbízóiknak, patkányokat irtottak dohos pincékben, cirkuszokba mutatványosnak álltak, és hasonló büszke mágushoz nem méltó tevékenységekre szorultak.

A remény
Egy napon az egyik magányos mágus megelégelte sanyarú sorsát és úgy döntött véget vet a mágusok száműzetésének. Hosszú évekig kutakodott a világban, míg végül rátalált a megoldásra. Magas hegyek között haladva érte őt el az éjszaka leple, tábort vert, és úgy döntött kipiheni fáradalmait, melyeket az aznapi út okozott. A tűznél melegedve szokatlan és erős rezonanciára lett figyelmes. Mágikus energiákat érzett egy közeli barlangból, ezért követni kezdte az ismeretlen erő hívását. A barlang sötét és nyirkos folyosóin úgy haladt előre, mint aki az egész életét ott élte le. Otthonosan mozgott és minél beljebb haladt, annál erősebbnek érezte magát. Végül az egyik járat végén kékes derengő fényre lett figyelmes. A rejtelmes fény forrása egy hatalmas energia-kristály volt, mely mágikus hatalmat árasztott. Mikor megérintette a teste és a szelleme egyaránt feltöltődött a kő energiájával. Tudta, hogy ez a kristály visszaállíthatja a mágusok hatalmát és visszanyerhetik helyüket a világ rendjében. A követ Aelor-nak nevezte el. Hosszas időt töltött a tanulmányozásával és lassan ráébredt, hogy a kő nem csak energiát, hanem tudást is tartalmaz. Egy régi elfeledett nép mementoja. A kristály fényt derített arra is, hogy nem ő az egyetlen. A völgy és a világ egyaránt további Aelor-kristályokat rejt, melyek csak arra várnak, hogy avatott elmék fedezzék fel.

Magehaven megalakulása
A mágus úgy döntött, hogy egy menedéket alapít elnyomott társai számára, melynek neve Magehaven lett. Megerősödött tudatával a világ minden tájáról hívott össze mágusokat, hogy egyesüljenek a közös ügy érdekében, és megfejtsék az Aelor-kristályok által rejtett tudást. Később a kövek hatalmát akaratuk alá hajtották, mely nagy segítséget nyújtott erejük megszilárdításában. A menedék lassan várossá, majd erős birodalommá érett, így a népnek egy erős vezetőre és bölcs tanítóra volt szüksége. A mágusok tanácsa Archmágust választott, mely választás az Aelor-kristályok felfedezőjére esett. Ezt a mágust Malgorius-nak hívták. Malgorius hosszas, békés időszakot hozott a mágusok számára. Ezt az időszakot arra fordították, hogy még jobban megszilárdítsák kapcsolatukat a kristályokkal és ezzel együtt a helyüket a világban. Mérhetetlen tudást halmoztak fel a csillagászat, mágia, építészet, harc és még sok egyéb tudományág terén. Tanítványok érkeztek a világ minden tájáról, hogy elsajátítsák a mágia helyes használatának tudományát és a dicső bölcsektől tanulhassanak.

Az ősi rivális
Egy napon harc robbant ki Magehaven - akik más néven Aelor Fiaiként lettek ismertek - és Icegrave északi népe között. A konfliktus már a régi időkig nyúlik vissza, mert Icegrave népe megvetette és vadászta a magányos mágusokat. A csata véres és kegyetlen volt, mely mindkét fél számára számos áldozattal járt. Magehaven áldozata mégis fájdalmasabb volt. Icegrave túlerőbe került Aelor Fiai ellen, így a leghatalmasabb mágus, Malgorius egyedül szállt szembe az északiakkal, hogy fedezze társai menekülését. Hősies harca sikerrel járt, mert testvérei Magehaven biztonságot nyújtó falai közé menekültek, de a dicső Archmágus elesett Iorwet keze által. Az északiak tudták, hogy nem képesek megostromolni Magehaven robusztus falait, így visszatértek birodalmukba, hogy erőt gyűjtsenek egy következő összecsapásra. A látszólagos béke azóta is fennáll a két nép között és azóta sem tört ki háború.

Az új Archmágus
Malgorius halála nagy csapást mért Aelor Fiaira, köztük fiatal fiára Khronosra. Béketűrő és bölcs embernek tartotta magát, de apja halála bosszúvágyba taszította. A tanács a fiatal tudását és erejét figyelembe véve úgy határozott, hogy vérvonal folytatódjon és Khronos legyen a következő Archmágus. Az új Archmágus az idő múltával egyre bölcsebb és előrelátóbb lett, így bosszúvágyát félretéve az eszére hagyatkozott, és azóta sem vállalt fel egy nyílt háborút Icegrave seregei ellen. A gyűlölet viszont fent maradt és legbelül mélyen tudta, hogy a fegyverszünet nem tarthat majd örökké és egyszer elégtételt fog venni apja haláláért. Aktuális információk Királyság: Magehaveni Királyság

Városi Jelleg: Mágikus

Ellenségek: Icegravei Királyság

Szövetségesek: -

Barátok: -

Képek:

| A Városról és a Királyságról készült képeket itt tekintheted meg

Video: